METEO, 15 decembrie. Vremea va fi mai caldă decât în mod obișnuit pentru această perioadă.
Vor fi temperaturi maxime de până la 10 grade Celsius. În București, vor fi condiții de burniță. Cerul va fi variabil în estul și sudul țării.
Vremea va fi caldă pentru această perioadă din an. Cerul va fi variabil în zonele de deal și de munte, dar în zonele joase de relief, mai ales din estul și sudul țării, îndeosebi în prima parte a zilei și noaptea vor fi nori joși și pe alocuri ceață, burniță și izolat condiții de polei.În regiunile intracarpatice, ceața se va semnala pe arii mai restrânse, cu precădere dimineața și noaptea și va fi asociată cu depunere de chiciură. Vântul va sufla slab și moderat, cu unele intensificări, ziua, în sud-estul teritoriului.Temperaturile maxime se vor încadra între 2 și 10 grade Celsius, iar cele minime între -6 și 3 grade C, mai scăzute în estul Transilvaniei, spre -10 grade, potrivit ANM.Vremea în BucureștiVremea va fi mai caldă decât în mod obișnuit pentru această dată. În prima parte a zilei și noaptea vor fi nori joși sau ceață și condiții de burniță. Vântul va sufla în general slab. Temperatura maximă va fi de 7…9 grade C, iar cea minimă se va situa în jurul a 0 grade C.